РЕПУБЛИКА СРБИЈА

НАРОДНА СКУПШТИНА

Одбор за културу и информисање

01 Број: 06-2/23-24

3. април 2024. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 2. АПРИЛА 2024. ГОДИНЕ

Седница је почела у 15,00 часова.

У складу са чланом 25. став 2. Пословника Народне скупштине, седницом је, до избора председника Одбора, председавао народни посланик Марко Атлагић, најстарији присутни члан Одбора.

Седници су присуствовали: Јадранка Јовановић, Лепомир Ивковић, Небојша Бакарец, Наташа Јовановић, Марко Атлагић, Невена Ђурић, Љубица Вранеш, проф. др Славица Ђукић Дејановић, Акоши Ујхељи, Сања Јефић Бранковић, Јован Јањић, Бранко Миљуш, Ивана Роквић и Владимир Ђорђевић, чланови Одбора.

Седници су присуствовали: Душан Марић (Јован Колунџија) и Владимир Пајић (Бранко Миљуш), заменици чланова Одбора.

Председавајући је сагласно члану 23. став 3. Пословника Народне скупштине констатовао да су испуњени услови за рад и одлучивање, а затим се прешло на рад по предложеном Дневном реду.

За ову седницу је одређен следећи

Д н е в н и р е д:

1. Избор председника Одбора;
2. Избор заменика председника Одбора.

ПРВА ТАЧКА ДНЕВНОГ РЕДА: Избор председника Одбора

Небојша Бакарец, изнео је предлог да функцију председника Одбора за културу и информисање а сходно међустраначком договору постигнутим пре конституисања Народне скупштине Републике Србије, обавља госпођа Невена Ђурић из посланичке групе Српска напредна странка.

С обзиром да није било других предлога, председавајући је ставио на гласање предлог да се за председника Одбора за културу и информисање изабере народни посланик Невена Ђурић.

Одбор је подизањем руку, већином гласова (12 гласова за), изабрао Невену Ђурић за председника Одбора.

ДРУГА ТАЧКА ДНЕВНОГ РЕДА: Избор заменика председника Одбора

Председавајући Марко Атлагић је препустио даље вођење седнице Одбора новоизабраној председници Одбора, Невени Ђурић.

Председник Одбора, сходно међустраначком договору постигнутим пре конституисања Народне скупштине Републике Србије, предложила је да се за заменика председника Одбора изабере госпођа Сања Јефић Бранковић.

Одбор је подизањем руку, већином гласова (12 гласова за), изабрао Сању Јефић Бранковић за заменика председника Одбора за културу и информисање.

Председавајућа се захвалила члановима Одбора на поверењу и честитала Сањи Јефић Бранковић на изабраној функцији.

Седница је завршена у 15,15 часова.

СЕКРЕТАР ПРЕДСЕДНИК ОДБОРА

Дана Гак Невена Ђурић